./data/phi1056/phi001/phi1056.phi001.perseus-lat1.xml
itaque satius esse videtur inpensa testaceorum insumptu, quam compendio craticiorum esse in periculo etiamque in tectoriis operibus rimas hi faciunt arrectariorum et transversariorum dispositione  cum enim linuntur, recipientes umorem turgescunt, deinde siccescendocontrahuntur et ita extenuati disrumpunt tectoriorum soliditatem  sed quoniam nonnullos celeritas aut inopia autin pendenti loco dissaeptio cogit, sic erit faciundum  solum substruatur aliae, ut sit intactum ab rudere et pavimento; obruta enim in his cum sunt, vetustate marcidafiunt; deinde subsidentia proclinantur et disrumpunt speciem tectoriorum